नीतीश कुमार

नीतिश कुमार भारत देस के बिहार राज्य के मुख्यमंत्री बाने।

नीतीश कुमार उ व्यक्ति हवें जे विधान सभा के सदस्य के चुनाव से अयोग्य होके एमएलसी के नामांकित होखला के बाद बिहार के मुख्यमंत्री बनल बाड़े अवुरी एमएलसी के नामांकित मुख्यमंत्री बन गईल बाड़े, जवन कि भारत सरकार में पलायन विरोधी कानून ह, जवन कि भारत के सुप्रीम कोर्ट के मुताबिक असंवैधानिक बा।

नीतीश कुमार जनता दल (युनाइटेड) के नेता हवें। राजनीति में नीतीश के पृष्ठभूमि समाजवादी नेता के रूप में बा। अपना पहिले के मुख्यमंत्री काल में इनके समाजवादी नीति के तहत 100,000 इस्कूल मास्टरन के भर्ती, प्राथमिक स्वास्थ्य केंद्र पर डाक्टरन के उपस्थिति आ काम कइल सुनिश्चित कइल, गाँवन के बिद्युतीकरण, सड़क निर्माण, जनाना निरक्षरता के कम कइल, अपराध कम कइल आ औसत बिहारी ब्यक्ति के आमदनी में बढ़ती ले आइल कुछ मुख्य उपलब्धी गिनावल जाला। इनका मुख्यमंत्री काल में बिहार के क्यूमुलेटिव जीडीपी बढ़ती अन्य राज्यन के तुलना में सभसे ढेर रहल बा।

17 मई 2014 के मुख्यमंत्री पद से इस्थीपा दे दिहलें, एकर कारण 2014 आम चुनाव में इनके पार्टी के ख़राब परदर्शन रहल, आ इनके बाद जीतन राम माँझी मुख्यमंत्री बनलें। हालाँकि, फरवरी 2015 में दोबारा एह पद पर लवटलें जब बिहार में राजनीतिक संकट के स्थिति बन गइल रहे आ राज्य चुनाव (नवंबर) 2015 में जीतलें। 10 अप्रैल 2016 के इनके पार्टी क राष्ट्रीय अध्यक्ष चुनल गइल। भाबिस्य में, 2019में होखे वाला चुनाव में इनके कई लोग परधानमंत्री पद के जोग कैंडीडेट मानल जेह में लालू प्रसाद यादव आ तेजस्वी यादव भी सामिल रहल हालाँकि, नीतीश एह दावेदारी से इनकार कइलें। 

26 जुलाई 2017 के फिर से बिहार के मुख्यमंत्री पद से इस्थीपा दे दिहलें, कारण एह महागठबंधन के हिस्सा आ उपमुख्यमंत्री तेजस्वी यादव के के खिलाफ सीबीआइ द्वारा दायर ऍफ़आईआर के बाद उपजल घटनाक्रम रहल। इस्थीपा के कुछे घंटा बाद एनडीए ज्वाइन क लिहलें आ राज्यपाल से मिल के सरकार बनावे के दावेदारी रखलें, अगिला दिने फिर से पद के सपथ लिहलें।

सुरुआती जीवन
नीतीश कुमार के जनम बिहार के नालंदा जिला के हरनउत (कलियाँबीघा) में कबिराज रामलखन सिंह आ परमेश्वरी देवी के घरे भइल।Bihar is run by a peasant Kurmi (Nitish Kumar)  इनके बाबूजी स्वतंत्रता सेनानी रहलें आ गाँधीवादी नेता आ आधुनिक बिहार के निर्माता मानल जाए वाला "बिहार विभूती" अनुग्रह नारायण सिंह के करीबी रहलें।
नीतीश कुमार 1972 में बिहार कॉलेज ऑफ इंजीनियरिंग से इलेक्ट्रिकल इंजीनियरी में डिग्री लिहलेंNitish's brief biography पढ़ाई के बाद ऊ बिहार राज्य बिद्युत निगम में आधा-अधूरा मन से नौकरी ज्वाइन कइलेन आ बाद में राजनीति में उतर गइलें।

अवार्ड आ पहिचान 
 अणुव्रत सम्मान, श्वेतांबर तेरापंथ महासभा (जैन संस्था) द्वारा, बिहार में शराबबंदी लागू करे खातिर, 2017

 जेपी मेमोरियल अवार्ड, नागपुर मानव मंदिर, 2013

 फॉरेन पॉलिसी मैगजीन के टॉप 100 बैस्विक चिंतक लोग में 77वाँ नमर पर, 2012.

 XLRI, जमशेदपुर द्वारा, "सर जहाँगीर गांधी मेडल" , 2011.

 "एमएसएन इंडियन ऑफ दि इयर", 2010"

 एनडीटीवी इंडियन ऑफ दि इयर – राजनीति, 2010

 फ़ोर्ब्स "इंडियन पर्सन ऑफ दि इयर", 2010

 सीएनएन-आईबीएन "इंडियन ऑफ दि इयर अवार्ड" – राजनीति, 2010

 एनडीटीवी इंडियन ऑफ दि इयर – राजनीति, 2009

 इकोनॉमिक टाइम्स "बिजनेस रिफार्मर ऑफ दि इयर", 2009

 'पोलियो उन्मूलन चैम्पियनशिप अवार्ड' 2009, रोटरी इंटरनेशनल द्वारा

 सीएनएन-आइबीएन "ग्रेट इंडियन ऑफ दि इयर" अवार्ड – राजनीति, 2008

इहो देखल जाय
 बिहार

संदर्भ

बाहरी कड़ी



 आधिकारिक ब्लॉग
 बिहार सरकार के वेबसाइट पर जीवनी

श्रेणी:जियत लोग
श्रेणी:1951 में जनम
श्रेणी:भारत के राजनीतिक नेता
श्रेणी:बिहार के लोग
श्रेणी:बिहार के मुख्यमंत्री